L-Arċisqof Pawl Cremona twieled il-Belt Valletta fil-25 ta' Jannar 1946, wieħed mit-tliet ulied ta' Joseph u Josephine nee Cauchi. Beda l-edukazzjoni tiegħu fl-iskola primarja tal- Montessuori fil-Belt Valletta u wara dik sekondarja fil-Liċeo, il-Ħamrun. Minn dejjem kellu l-vokazzjoni għas-Saċerdozju tant li fl-1962 ingħaqad fl-Ordni Dumnikan u sena wara, fid-29 ta' Settembru 1963. ipprofessa fl-istess Ordni. Beda l-istudju tal-filosofija u t-teologġija fil- Kulleġġ ta' San Tumas ta' Akwinu, fil-kunvent ta' l-Ordni Dumnikan fir-Rabat, Malta, u ġie ordnat saċerdot nhar it-22 ta' Marzu 1969. Wara l-Ordinazzjoni Saċerdotali ntbagħat jistudja t-Teoloġija Morali fl-Universita' Pontifiċja ta' San Tumas ta' Akwinu, f'Ruma (Angelicum), Bejn l-1974 u l-1980 hu kien il-Pirjol fil-Kunvent ta' Sidtna Marija tal-Għar fir-Rabat u l-Pirjol fl-istess kunvent bejn l-1997 u l-2003. Fl-1981 intgħażel bħala l-Provinċjal tal-Provinċja Dumnikana Maltija. Hu serva f'dan l-uffiċċju għal żewġ perjodi ta' erba' snin. Mat-tmiem tal-ħidma tiegħu bħala Provinċjal hu ntbagħat bħala Kappillan tal-Parroċċa ta' Sidtna Marija tar-Rużarju ta' Fatima, Guardamangia. Fl-2005, Patri Pawl Cremona ġie maħtur bħala l-Kappillan tal-Parroċċa ta' Ġesu' Nażżarenu, f'Tas-Sliema. Matul il-ħajja saċerdotali tiegħu, qeda f'diversi uffiċċji oħrajn ta' l-Arċidjoċesi, fosthom Delegat tal-Arċisqof għall-ħajja Konsagrata, Assistent Direttur Spiritwali fis-Seminarju tal-Virtu', ir-Rabat, membru er€2 fil-Kunsill Presbiterali, kif ukoll President tal-Kunsill tas-Superjuri ġ Maġġuri tar-Reliġjużi Maltin (KSMR). L-Arcisqof Pawlu Cremona qal li l-motto li se jimxi fuqu tul l- Episkopat tiegħu se jkun, 'Ħejju t-triq għall-Mulej. IL-10 Anniversarju 47